দলত্যাগ নহয়, কংগ্ৰেছৰ পৰা বহিষ্কাৰহে! কাৰ বাবে স্থান নাই কংগ্ৰেছত? । Asom Live 24\nদলত্যাগ নহয়, কংগ্ৰেছৰ পৰা বহিষ্কাৰহে! কাৰ বাবে স্থান নাই কংগ্ৰেছত?\nমানৱেন্দ্ৰ কুমাৰ দাসঃ যোৱা সময়ছোৱাত নবীন-প্ৰবীণ বহু নেতাই কংগ্ৰেছ দল ত্যাগ কৰিছে। আৰু অন্য ৰাজনৈতিক দলত নতুন সমীকৰণ আৰম্ভ কৰিছে। এই সংবাদ এতিয়া অসমত বা সামগ্ৰিকভাৱে সমগ্ৰ দেশতে বহুল প্ৰচাৰিত। কংগ্ৰেছ দলৰ সাংগঠনিক ব্যৰ্থতা অথবা দুৰ্বলতাৰ বাবে এচাম লোকে দল ত্যাগ কৰা বুলিও চৰ্চা চলিছে। ঠিক সেই সময়তে আৰু এচামে কংগ্ৰেছ নেতৃত্বৰ বিৰুদ্ধেও ক্ষোভ প্ৰকাশ নকৰাকৈ থকা নাই। তেনে এচাম নেতাই সংবাদ মাধ্যমৰ ওচৰত ৰাজহুৱাভাৱে আৰু মুকলিকৈ নেতৃত্ব ব্যৰ্থ হোৱা বুলি অভিযোগ উত্থাপন কৰে।\nএনে উদাহৰণ অসমতো কম নহয়। প্ৰসংগক্ৰমে ইয়াকো উল্লেখ কৰি থোৱা ভাল হ'ব যে যিসকলে কংগ্ৰেছ দল ত্যাগ কৰি অন্য ৰাজনৈতিক দলত নতুন সমীকৰণ ৰচনা কৰিব বিচাৰিছে, সেইসকল নেতাৰ মূল অভিযোগটো হ'ল যে কংগ্ৰেছৰ বৰ্তমানৰ নেতৃত্বৰ বিজেপিৰ আগ্ৰাসী ৰাজনীতিক প্ৰতিহত কৰিব নোৱাৰে। অৰ্থাৎ দলত্যাগী নেতাসকলে একপক্ষীয়ভাৱে কংগ্ৰেছ নেতৃত্ব আৰু কংগ্ৰেছৰ সাংগঠনিক দুৰ্বলতাকে জগৰীয়া কৰিছে।\nঅতি সম্প্ৰতি এই ধাৰণাটো ৰাইজৰ মাজতো প্ৰতিষ্ঠিত হৈছে। কিন্তু প্ৰকৃত তথ্য দৰাচলতে অন্যহে। প্ৰধানমন্ত্ৰী নৰেন্দ্ৰ মোদী নেতৃত্বাধীন বিজেপি চৰকাৰৰ ৰাজনৈতিক আৰু সাংগঠনিক আগ্ৰাসনৰ বাবে ২০১৪ চনৰ পাছত সমগ্ৰ দেশতে কংগ্ৰেছ তীব্ৰ প্ৰত্যাহ্বানৰ সন্মুখীন হয়। পৰিণতিত ২০১৪ চনৰ পাছত বহু কেইটা গুৰুত্বপূৰ্ণ নিৰ্বাচনত দলটো শোচনীয় ধৰণে পৰাজিত হৈছে। এই পৰাজয় ইমানেই ব্যাপক আৰু সৰ্বমুখী হৈ উঠিছে যে কংগ্ৰেছ একপ্ৰকাৰ বিধ্বস্তপ্ৰায়।\nলগতে পঢ়ক আলফা(স্বা)ৰ ওচৰত ক্ষমা ভিক্ষা মন্ত্ৰীৰ, মুখ্যমন্ত্ৰীয়ে মন্ত্ৰীক কি সকীয়নি দিলে?\nবৰ্তমান ৰাজনৈতিক আৰু সাংগঠনিকভাৱে তীব্ৰ সংকটত কংগ্ৰেছ দল। সংকট মোচনৰ বাবে নিখিল ভাৰত কংগ্ৰেছ কমিটীয়ে শীৰ্ষ বৈঠকো বহুবাৰ অনুষ্ঠিত কৰে। বৈঠকসমূহত বিভিন্ন ৰণকৌশল লোৱাও হয়। নিখিল ভাৰত কংগ্ৰেছ কমিটীয়ে ৰচনা কৰে ন ন ৰাজনৈতিক সমীকৰণ। বিজেপিক প্ৰতিহত কৰাৰ লক্ষ্যৰে বিভিন্ন দলৰে নিৰ্বাচনী মিত্ৰতাও কৰা হয়। কিন্তু তাৰ পাছতো প্ৰত্যাহ্বানক কংগ্ৰেছে নেওচিব নোৱাৰিলে।\nশেহতীয়াভাৱে ৰাজস্থানৰ উদয়পুৰত কংগ্ৰেছ দলে নৱ সংকল্প শিবিৰ অনুষ্ঠিত কৰে। এই শিবিৰত উপস্থিত থাকে দেশৰ আটাইকেইখন ৰাজ্যৰ প্ৰদেশ সভাপতিসহ অন্য বহু শীৰ্ষ নেতা। যোৱা ১৪, ১৫ আৰু ১৬ মে'ত অনুষ্ঠিত হোৱা সংকল্প শিবিৰত কংগ্ৰেছে বহু গুৰুত্বপূৰ্ণ সিদ্ধান্ত গ্ৰহণ কৰে। এই সিদ্ধান্তৰ বাবে কংগ্ৰেছ দলৰ বহু নেতাৰ ৰাজনৈতিক ভৱিষ্যৎ ৰুদ্ধ হোৱাটো নিশ্চিত হৈছে। সেইসকল নেতাই এতিয়া নেতৃত্বৰ বিৰুদ্ধে ক্ষোভ উজাৰি কংগ্ৰেছ দল ত্যাগ কৰিছে। কিন্তু কি সেই প্ৰত্যাহ্বানপূৰ্ণ সিদ্ধান্ত?\nনিখিল ভাৰত কংগ্ৰেছ কমিটীৰ এক শীৰ্ষ সূত্ৰৰ পৰা সম্ভেদ পোৱা অনুসৰি সংকল্প শিবিৰত ৫ টা গুৰুত্বপূৰ্ণ সিদ্ধান্ত লোৱা হৈছে। প্ৰথম সিদ্ধান্ত -  কংগ্ৰেছ দলৰ কোনো নেতাই ৫ বছৰোধিক কাল দলীয় পদত থাকিব নোৱাৰিব। দ্বিতীয় সিদ্ধান্ত -  কোনো নেতাই কংগ্ৰেছ দল অথবা চৰকাৰত দুটা পদ দখল কৰিব নোৱাৰিব। তৃতীয় সিদ্ধান্ত -  কংগ্ৰেছ দল আৰু চৰকাৰৰ ৫০ শতাংশ পদবী ৫০ বছৰ বয়সতকৈ কম বয়সৰ নেতা-কৰ্মীৰ বাবে সংৰক্ষিত থাকিব। চতুৰ্থ সিদ্ধান্ত -  দলীয় পদবী আৰু প্ৰাৰ্থিত্ব প্ৰদানৰ ক্ষেত্ৰত মহিলা, অনুসূচীত জাতি, অনুসূচীত জনজাতি, অন্যান্য পিছপৰা জাতি আৰু সংখ্যালঘু সম্প্ৰদায়ৰ নেতা-কৰ্মীক অগ্ৰাধিকাৰ দিয়া হ'ব। পঞ্চম সিদ্ধান্ত -  কংগ্ৰেছত জিলা পৰ্যায়ৰ পৰা মণ্ডল পৰ্যায়লৈ সকলো পদবী নিৰ্বাচিত প্ৰতিনিধিয়েহে দখল কৰিব পাৰিব।\nলগতে পঢ়ক জুন মাহত কোন কোন ৰাশিৰ ওপৰত পৰিব মা লক্ষ্মীৰ কৃপাৰ বৰষুণ?\nএই ৫ টা সিদ্ধান্তৰ উপৰিও একদফীয় অৰ্থাৎ একমাত্ৰ ৰাজনৈতিক উদ্দেশ্য আৰু সমীকৰণেৰে কংগ্ৰেছ দলে দেশত পূৰ্ণ তৎপৰতা চলাব। আৰু দলৰ সেই একমাত্ৰ এজেণ্ডাটো হৈছে কেৱল বিজেপিক ৰাজনৈতিক আৰু সাংগঠনিকভাৱে পৰাজিত কৰাৰ। দৰাচলতে কংগ্ৰেছ সভানেত্ৰী ছোনিয়া গান্ধীয়ে ২০২০ চনতে এই নীতি মানি চলিবলৈ দলৰ শীৰ্ষ নেত্ৰীবৃন্দক আহ্বান জনাইছিল। কিন্তু সেই আহ্বান বিশেষভাৱে কাৰ্যকৰী হোৱা নাছিল।\nগতিকে, যোৱা মে' মাহত নৱ সংকল্প শিবিৰ অনুষ্ঠিত কৰি ৫ টা সিদ্ধান্ত দলে আনুষ্ঠানিকভাৱে গ্ৰহণ কৰে। এই সিদ্ধান্তৰ বাবে কংগ্ৰেছত বহু নেতাৰ ৰাজনৈতিক যাত্ৰা যটি পৰাতো নিশ্চিত হৈ পৰে। বহু নেতাই এই সিদ্ধান্তসমূহৰ উমান প্ৰায় পূৰ্বেই কংগ্ৰেছ দল ত্যাগ কৰিছে। দৰাচলতে দলত্যাগ কৰিবলৈ সেইসকল নেতা বাধ্য হৈছে অথবা দলে তেওলোকক বাধ্য কৰিছে।\nকংগ্ৰেছৰ এনে পৰীক্ষামূলক কঠোৰ সিদ্ধান্তৰ বাবে আগন্তুক সময়ত অসমতো কংগ্ৰেছ দল ত্যাগ কৰিবলৈ বহু জ্যেষ্ঠ নেতা সাংসদ-বিধায়ক-প্ৰাক্তন মন্ত্ৰী বাধ্য হ'ব। কিন্তু কোন তেওঁলোক? ইয়াৰ পৰৱৰ্তী লেখাত আমি উল্লেখ কৰিম কাৰ বাবে স্তব্ধ হৈ পৰিব কংগ্ৰেছত ৰাজনৈতিক যাত্ৰা? অন্য অৰ্থত বহু নেতা-কৰ্মীৰ বাবে হয়তো স্থান নাথাকিব কংগ্ৰেছ দলত।\nTags: AICCAPCCasom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamCongress\nকেনেকৈ মৃত্য হ'ল জনপ্ৰিয় কণ্ঠশিল্পী কে কেৰ? মৃত্যুৰ পূৰ্বে কি কৈছিল কে কে-এ?
